Dimpués d'a conquiesta de Sebastopol, o Alto Mando alemán creyó que von Manstein yera a presona adequata ta conquerir a ciudat de Leningrado, a on a Wehrmacht heba prencipiato un setio en agüerro de 1941. Asinas, ninvioron a von Manstein, con as tropas d'o 11º Exercito, a o setio de Leningrado (Operación Nordlicht), que pretendeba a conquiesta d'a ciudat en un ataque o 15 de setiembre de 1942. Hitler creyeba que con l'aduya d'importants cantidatz d'artillería y con o nuevo tanque Tiger a operación meterba fin a dura esfensa d'o Exercito Royo; sindembargo, von Manstein yera más pesimista, y creyeba que calerba combinar iste ataque con un ataque contra Leningrado dende o norte, por as tropas finlandesas.